stanford-oval/wikipedia huggingface dataset:
Onnen-Pekka
Näyttelijät

| 0 | 1 | 2 |
| --- | --- | --- |
|  Veli-Matti Kaitala  | … |  Pekka Antero Aalto   |
|  Ritva-Leena  | … |  Raija   |
|  Mirjam Novero  | … |  Pekan täti   |
|  Edvin Laine  | … |  Eversti Kristian Björn   |
|  Aarne Laine  | … |  isännöitsijä Anton Honkala   |
|  Elna Hellman  | … |  Anna Kutanen   |
|  Elsa Turakainen  | … |  Hedvig Björn   |
|  Rolf Labbart  | … |  Frans Albert Björn, lähetystösihteeri   |
|  Verna Piponius  | … |  Raakel Björn   |
|  Siiri Angerkoski  | … |  Sofia Björn   |
|  Jalmari Rinne  | … |  asianajaja   |
|  Olga Tainio  | … |  nainen testamentinlukutilaisuudessa   |
|  Helge Ranin  | … |  kihlakunnantuomari Anders Björn   |
|  Jouko Nevalainen  | … |  Eka   |
|  Aino-Inkeri Notkola  | … |  opettaja   |
|  Matti Kuusla  | … |  koululainen   |
|  Pirkko Raitio  | … |  Maija   |
|  Kaarlo Wilska  | … |  väärän valan tehnyt mies   |
Arviot

Aikalaisarvioissa elokuva jäi vähälle huomiolle. Sekä Paula Talaskivi (Helsingin Sanomat) että Juha Nevalainen (Ilta-Sanomat) moittivat lähinnä ohjaajaa siitä, että tämä on tehnyt vaimeaa työtä, josta puuttuu ylitsepursuava iloisuus. Kaitala sai kiitosta, keskeiset aikuisnäyttelijät eivät: ”Yksi näyttelee sillä lailla ja toinen tällä lailla ja ohjaaja antaa näytellä” (Nevalainen).
Myöhemmässä arviossa (Arto Pajukallio) Laine itse saa kiitosta mainiona everstinä.
Otar Patsatsia

| Otar Patsatsia> Georgian pääministeri |
| --- | --- |
 20. elokuuta 1993 – 5. lokakuuta 1995  
Presidentti:  Eduard Ševardnadze
Edeltäjä:  Tengiz Sigua
Henkilötiedot
Syntynyt: 15. toukokuuta 1929 Zugdidi
Kuollut: 9. joulukuuta 2021 (ikä 92) Tbilisi
Tiedot
Puolue:  ei puoluetta
Muut puolueet:  Neuvostoliiton kommunistinen puolue
Otar Patsatsia (georg. ოთარ ფაცაცია; 15. toukokuuta 1929 – 9. joulukuuta 2021) oli georgialainen poliitikko, joka toimi maansa pääministerinä 1993–1995. Hän kuoli COVID-19-pandemiassa vuonna 2021.
Parlamentti valitsi Patsatsian pääministeriksi kaksiviikkoisen hallituskriisin jälkeen. Hänen edeltäjänsä Tengiz Sigua erosi, kun parlamentti ei hyväksynyt budjettiehdotusta. Patsatsia oli aikaisemmin ollut kommunistisen puolueen virkailija.
Patsatsian pääministerikaudella Georgia oli sisällissodan partaalla, kun syrjäytetyn presidentin Zviad Gamsakhurdian kannattajat vastustivat Eduard Ševardnadzen Venäjää lähentyvää politiikkaa.
Nürburg

Nürburgin linna.
Nürburg on paikkakunta Saksassa Rheinland-Pfalzin osavaltiossa. Hallinnollisesti Nürburg on itsenäinen kunta (Ortsgemeinde) Adenaun kuntayhtymässä (Verbandsgemeinde) Ahrweilerin piirikunnassa (Landkreis). Kunta on saanut nimensä siellä sijaitsevan Nürburgin linnan mukaan. Kunnan asukasluku on 178. Nürburg on tunnettu lähistöllä sijaitsevasta Nürburgringin moottoriradasta.
Aiheesta muualla

Wikimedia Commonsissa on kuvia tai muita tiedostoja aiheesta .
Nürburgin kotisivut
Nürburgin ilmastodiagrammi
Orella (1928)

| Orella |
| --- | --- |

Aluksen vaiheet
Rakentaja:  John I. Thornycroft and Company, Woolston
Kölinlasku:  21. kesäkuuta 1927
Laskettu vesille:  8. maaliskuuta 1928
Palveluskäyttöön:  18. joulukuuta 1928
Poistui palveluskäytöstä:  poistettu alusluettelosta 29. syyskuuta 1966
Loppuvaihe:  romutettu
Tekniset tiedot
Uppouma:  1 107 t (standardi) 1 453 t (max)
Pituus:  91,44 m
Leveys:  8,84 m
Syväys:  3,86 m
Koneteho:  28 000 hv
Nopeus:  35 solmua
Miehistöä:  130
Aseistus
Aseistus:  3 x 4,7"/L45 (120 mm) -tykkiä yksiputkisina asennuksina 1 x DP 3" (76 mm) -tykki 6 x 21" (533 mm) torpedoputkea
Orella oli Chilen laivaston Serrano-luokan hävittäjä toisessa maailmansodassa.
Valmistus

Alus tilattiin 1927 John I. Thornycroft and Companyltä Woolstonista, missä köli laskettiin 21. kesäkuuta. Alus laskettiin vesille 8. maaliskuuta 1928 kumminaan kontra-amiraali Enrique Costa Pellón puoliso Clara C. de Costa Pelló ja valmistui 18. joulukuuta.
Palvelus

Orella lähti 3. tammikuuta 1929 Southamptonista Valparaísoon, jonne se saapui 22. helmikuuta. Matkalla alus vieraili Portlandissa, Las Palmasissa, Pernambucossa, Montevideossa ja Punta Arenasissa, jonne se saapui 13. helmikuuta varustettavaksi. Puerto Arenasista alus matkasi Puerto Buenon, Puerto Edénin ja San Antonion kautta määränpäähänsä.
Alus modernisoitiin 1950-luvun puolivälissä saattajaksi, mutta suurimmat muutokset olivat yhdysvaltalaisen tutkan asentaminen sekä maston muuttaminen kolmijalkaiseksi. Lisäksi polttoainesäiliöitä oli suurennettiin ja kaikuluotain asennettiin. Aseistusta lisättiin neljään 20 millimetrin ilmatorjuntatykkiin.
Alus poistettiin palveluksesta 18. joulukuuta 1962 ja alusluettelosta 29. syyskuuta 1966. Alus myytiin romutettavaksi 17. heinäkuuta 1967 Agencias Metalurgicas S.A.C.:lle.
NosTale

| NosTale |
| --- | --- |
Kehittäjä:  Entwell
Julkaisija:  Gameforge
Jakelija:  Steam
Julkaistu:  EU syyskuu 2007 
Lajityyppi:  Fantasia, MMORPG
Pelimuoto:  Roolipeli
Ikäluokitus:  PEGI: 12
Alusta:  Windows
Jakelumuoto:  Verkosta ladattava/Web
Vaatimukset:  Käyttöjärjestelmä: Windows 2000 tai parempi  Suoritin: Intel Pentium 3800 MHz tai parempi  Näytönohjain: GeForce 2 MX tai parempi  Äänikortti: tukee DirectX 9.0  Muistia: 512 MB  4 gigatavua vapaata kovalevytilaa  Laajakaistayhteys  Näppäimistö ja hiiri
Lisää peliartikkeleitaVideopelien teemasivulla
Infobox OK     : 
Nomads of the Silver Spirit Tale eli NosTale on ilmainen MMORPG, jonka on kehittänyt korealainen Entwell ja julkaissut saksalainen Gameforge. Nostale on tyypillinen nettiroolipeli; alussa rekisteröidään käyttäjätunnus ja ladataan pelitiedosto koneelle. Tämän jälkeen pelaaja voi luoda itselleen hahmon kirjautumalla sisään lataamaansa peliin nettiyhteyden välityksellä. Nostalessa voi siis tavata muita pelaajia ympäri maailmaa, riippuen mitä kieliversiota pelaa.
Maailma

Peli sijoittuu fantasiamaailmaan, jossa pelaaja aloittaa "matkansa" seikkailijana (adventurer). Omaa hahmoa tulee kehittää ansaitsemalla kokemuspisteitä, joita saa erilaisia hirviöitä metsästämällä, tappamalla toisten pelaajien hahmoja tai tekemällä tehtäviä eli questeja. Pelin maksimi raja Battle levelille on 99 ja Job levelille 80, minkä jälkeen hahmo ei enää saa kokemuspisteitä kyseiseen leveliin.
Pelaaminen > Spesialistit

Alussa pelaajan päämäränä on kehittää hahmonsa tietylle tasolle, jotta hän voisi valita itselleen yhden kolmesta eri perusammatista: miekkailija (swordsman), jousimies (archer) tai taikuri (mage). Nämä ammatit voivat kukin erikseen erikoistua vielä viiteen erikoisalaan (Specialist). Erikoisalat on pelissä toteutettu spesialistikorteilla, joiden avulla hahmo voi muuttua kyseiseksi spesialistiksi. Näistä viidestä spesialistikortista kolmella on oma elementti ja lopuilla kahdella on sama tulielementti.
Spesialistikortteja saa suorittamalla tiettyjä tehtäväketjuja, jotka edellyttävät tarpeeksi korkeaa Battle leveliä. Tämä ei kuitenkaan ole pakollista, sillä kortteja voi myös ostaa toisilta pelaajilta. Jotta kortin voisi vielä "pukea" hahmolleen täytyy hahmolla olla tarpeeksi korkea työkokemus (Job level) ja tarpeeksi mainetta (Reputation). Kun kortti on aktiivinen, hahmon ulkomuoto muuttuu kortista riippuen. Kun kortin taas ottaa pois, palautuu hahmo takaisin alkuperäiseen ammattiinsa. Kortteja voi siis omistaa useita ja ne eivät jää pysyvästi päälle.
Ammattien omakohtaisten korttien lisäksi pelissä on vielä neljä spesialistikorttia, joita kaikki hahmot voivat käyttää ammatista riippumatta. Nämä ns. "vapaat" spesialistikortit ovat Chicken costume, Pajama, Jajamaru ja Pirate. Myös näitä kortteja koskevat työkokemus- ja mainevaatimukset.
Spesialistikortin tasoa voi kasvattaa samalla tavoin kuin itse Battle leveliä. Omia korttejaan voi myös parannella, jolloin kortin ollessa aktiivinen hahmolle ilmestyy siivet. Spesialistikortin maksimi taso on 99.
Pelaaminen > Spesialistit > Spesialistikortit

| Battle/Job level | Miekkailija | Jousimies | Taikuri |
| --- | --- | --- | --- |
| 36/20 lvl | Warrior | Ranger | Red Mage |
| 46/35 lvl | Ninja | Assassin | Holy Mage |
| 55/50 lvl | Crusader | Destroyer | Blue Mage |
| 65/55 lvl | Berzerker | Wildkeeper | Dark Gunner |
| 75/60 lvl | Gladiator | Cannoneer | Volcano Mage |

Taulukossa taustaväri kertoo kunkin spesialistin elementin: punainen=tuli, sininen=vesi, musta=pimeys ja keltainen=valo.
Pelaaminen > Spesialistit > Ammatista riippumattomat kortit

| Battle/Job level |  |
| --- | --- |
1/1 lvl: Chicken costume
27/10 lvl: Pajama
45/38 lvl: Jajamaru (tulielementti)
1/10 lvl: Pirate
Aiheesta muualla

Pelin virallinen kotisivu (englanniksi) (espanjaksi) (saksaksi) (venäjäksi) (italiaksi) (puolaksi) (ranskaksi) (tšekiksi) (turkiksi)
Pelin julkaisijan kotisivut (englanniksi)
Otar Korkia

| Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Maa:   Neuvostoliitto> Miesten koripallo. |
| --- | --- | --- | --- |
|  Hopeaa | Helsinki 1952 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Tšekkoslovakia 1947 |  |  |
|  Kultaa | Ranska 1951 |  |  |
|  Kultaa | Neuvostoliitto 1953 |  |  |
|  Pronssia | Unkari 1955 |  |  |
Otar Korkia (georg. ოთარ ქორქია, ven. Отар Михайлович Коркия, Otаr Mihailovitš Korkija, 10. toukokuuta 1923 Kutaisi, Transkaukasian SFNT – 15. maaliskuuta 2005 Tbilisi, Georgia) oli Neuvostoliittoa kilpaurallaan edustanut georgialainen koripalloilija, olympiamitalisti ja Euroopan mestari.
Korkia saavutti olympiahopeaa Neuvostoliiton koripallomaajoukkueen pelaajana Helsingissä 1952. EM-kilpailuissa hän voitti kultaa vuosina 1947, 1951 ja 1953 sekä pronssia vuonna 1955.
Orimattilantie (täsmennyssivu)

Orimattilantie voi maanmittauslaitoksen peruskartan nimistön mukaan tarkoittaa Suomessa neljää eri tietä:
Orimattilantie (Mäntsälä), seututie 164, Uusimaa, Keski-Uusimaa
Orimattilantie (Orimattila), seututie 172 Artjärven-Orimattilan tie, Päijät-Häme
Orimattilantie (Pukkila), yhdystie 1635, Uusimaa, Itä-Uusimaa
Orimattilantie (Myrskylä), seututie 167, Uusimaa, Itä-Uusimaa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Orimattilantie”, voi hakea sivunnimihaulla, laajalla sivunnimihaulla tai tekstihaulla.
Osvi Lahtinen

Osvi Heikki Jooseppi Lahtinen (23. heinäkuuta 1912 Helsinki – 15. syyskuuta 1967 Helsinki) oli suomalainen oikeustieteilijä ja tuomari. Hän toimi korkeimman oikeuden oikeusneuvoksena vuodesta 1961 alkaen kuolemaansa asti.
Elämä ja ura

Lahtinen valmistui ylioppilaaksi Viipurin suomalaisesta kaksoislyseosta ja suoritti vuonna 1939 ylemmän oikeustutkinnon Helsingin yliopistossa. Hän palveli sotilaana talvisodassa, jonka aikana hän haavoittui vakavasti telttaan osuneesta ammuksesta mutta selvisi hengissä. Sodan jälkeen hän sai varatuomarin arvon vuonna 1941, suoritti oikeustieteen kandidaatin tutkinnon vuonna 1947 ja väitteli oikeustieteen tohtoriksi vuonna 1951 väitöskirjallaan Zum Aufbau der rechtlichen Grundlagen.
Lahtinen työskenteli koko uransa korkeimmassa oikeudessa, jonne hänet nimitettiin ensin ylimääräiseksi virkamieheksi vuonna 1942, sitten ylimääräiseksi oikeusneuvoksi vuonna 1960 ja lopulta pysyväksi oikeusneuvokseksi vuonna 1961. Tuomarina Lahtisella oli harvinaisen syvällinen ote teoreettisiin kysymyksiin, ja hän vaikutti korkeimman oikeuden työn laadun parantumiseen 1950- ja 1960-luvuilla sekä aloitti ensimmäisenä korkeimman oikeuden tuomarina oikeustapausten säännöllisen selostamisen.
Oikeustieteellinen tutkimus

Lahtinen oli analyyttisen oikeustieteen varhaisimpia edustajia Suomessa. Hänen väitöskirjansa edusti oikeusrealismia ja perustui saksalaisen Theodor Geigerin empiiriseen käsitykseen normin voimassaolosta. Lahtinen oli kiinnostunut oikeudellisten käsitteiden semantiikasta, jossa hän edusti nominalismia ja jota hän käsitteli useissa artikkeleissa. Suomalaisen jäämistöoikeudellisen tutkimuksen kannalta uranuurtavassa ja aikanaan paljon keskustelua herättäneessä artikkelissa Kuolinpesä-konstruktiosta (1955) Lahtinen esitti, että oikeushenkilö on tunnusnimi, joka on palautettavissa henkilönimiksi eli fyysisten henkilöiden nimiksi, ja tämän perusteella myös kuolinpesää on pidettävä oikeushenkilönä. Lahtisen ajatus kuolinpesä-konstruktiosta perustui Bertrand Russellin ajatukseen määrätyistä kuvauksista ja loogiseen empirismiin.
Otanmäki

| Otanmäki |
| --- | --- |
 Vanha Mainari-baari Otanmäen keskustassa 2007.
 Otanmäki
 64°06′29″N, 27°06′22″E 
Valtio:   Suomi
Maakunta:  Kainuu
Seutukunta:  Kajaanin seutukunta
Kunta:  Kajaani
Maantiede
Maa-ala:  1,5 km²
Väestö
Väkiluku:  626
Väestötiheys:  417,3 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2018 mukaiset. 
Otanmäki on taajama Kajaanin kaupungissa. Se kuului entiseen Vuolijoen kuntaan vuoteen 2007 asti, jolloin Vuolijoki liittyi Kajaaniin. Vuoden 2018 lopussa Otanmäessä asui Tilastokeskuksen taajama-aluerajauksen mukaan yhteensä 626 henkilöä.
Otanmäki syntyi 1950-luvulla rautamalmikaivoksen ympärille. Kaivos oli toiminnassa 1953–1985. Sen omisti alkujaan valtionyhtiö Otanmäki Oy, jolta se siirtyi toiselle valtionyhtiölle Rautaruukki Oyj:lle 1968. Kaivoksen yhteydessä toimivat rikastamo ja vanadiinitehdas.
Otanmäessä toimii Škoda Transtech Oy:n vaunutehdas, jonka perusti alkujaan Rautaruukki 1980-luvun puolivälissä. Myöhemmin se tunnettiin nimellä Transtech. Tehdas rakennettiin korvaamaan kaivoksen lopettamisen johdosta menetettyjä työpaikkoja. Otanmäkeen johtaa tavaraliikenteen käytössä oleva vähäliikenteinen Otanmäen rata, joka erkanee Iisalmen–Kontiomäen radalta Murtomäen asemalla.
Otanmäen palvelutarjontaan kuuluvat muun muassa peruskoulu, kirjasto, kauppa, apteekki, posti, hammashoitola, maauimala, baari ja huoltoasema. Otanmäen etäisyys Kajaanin kaupungin keskustasta on 37 kilometriä ja Vuolijoen taajamasta 12 kilometriä. Otanmäessä sijaitsee yhtenäiskoulu, jossa on luokat 1-9, ja vuoteen 2008 asti siellä oli myös lukio.
Núria Añó

Núria Añó vuonna 2009
Núria Añó (s. 1973 Lleida, Katalonia, Espanja) on katalonialainen kirjailija, kääntäjä ja konferenssipuhuja. Añó aloitti kirjoittamisen jo nuorena ja hänen ensimmäinen novellinsa julkaistiin 1990. Tämän jälkeen muutamia hänen töitään on julkaistu kansainvälisissä kokoomateoksissa. Hänen teoksiaan on käännetty englanniksi, ranskaksi, saksaksi, italiaksi, puolaksi, kiinaksi, latviaksi ja hollanniksi.
Añó keskittyy teoksissaan analysoimaan hahmoja ja vaikka teosten aiheet vaihtelevat suuresti, ne käsittelevät todellisia sosiaalisia ongelmia.
Teokset

Els nens de l’Elisa, 2006. Omicron.
L’escriptora morta, 2008. (The Dead Writer, 2020) Omicron.
Núvols baixos, 2009. (Lowering Clouds, 2020). Omicron.
La mirada del fill, 2021. Abadia.
El salón de los artistas exiliados en California, 2020. (The Salon of Exiled Artists in California, 2020). Smashwords.
Obsession (UFOn albumi)

| Obsession UFO |
| --- | --- | --- |

Studioalbumin tiedot
 Julkaistu: heinäkuu 1978
 Tuottaja(t): Ron Nevison
 Tyylilaji: hard rock, heavy metal
 Kesto: 35.59
 Levy-yhtiö: Chrysalis
Listasijoitukset
  26. (1978)   41. (23. syyskuuta 1978)
UFOn muut julkaisut
| Lights Out 1977 | Obsession 1978 | Strangers in the Night 1979 |
Obsession on brittiläisen hard rock-yhtye UFOn seitsemäs studioalbumi, joka julkaistiin heinäkuussa 1978. Albumi jäi kitaristi Michael Schenkerin viimeiseksi yhtyeessä ennen vuotta 1993, jolloin hän teki paluun yhtyeeseen.
Albumista julkaistiin vuonna 2008 uusintapainos kolmella lisäkappaleella.
Kappaleet > A-puoli

Only You Can Rock Me – 4.08 (säv. Pete Way, Schenker, Phil Mogg)
Pack It Up (And Go) – 3.14 (säv. Way, Schenker, Mogg)
Arbory Hill – 1.11 (säv. Schenker)
Ain’t No Baby – 3.58 (säv. Mogg, Paul Raymond)
Lookin’ Out for No. 1 – 4.34 (säv. Mogg, Raymond)
Kappaleet > B-puoli

Hot ’n’ Ready – 3.16 (säv. Schenker, Mogg)
Cherry – 3.34 (säv. Way, Mogg)
You Don’t Fool Me – 3.23 (säv. Raymond, Andy Parker, Mogg)
Lookin’ Out for No. 1 (Reprise) – 1.14 (säv. Schenker, Raymond)
One More for the Rodeo – 3.45 (säv. Way, Mogg)
Born to Lose – 3.31 (säv. Schenker, Mogg, Raymond)
Kappaleet > Vuoden 2008 uusintapainoksen lisäkappaleet

Hot ’n’ Ready (live) – 3.34
Pack It Up (And Go) (live) – 3.38
Ain't No Baby (live) – 4.40
Kokoonpano

Phil Mogg – laulu
Michael Schenker – kitara
Pete Way – bassokitara
Paul Raymond – kosketinsoittimet ja kitara
Andy Parker – rummut
Arvostelut

Allmusic:
Old Reino

Old Reino on porilainen, vuonna 1988 perustettu rock-yhtye.
Julkaisut > EP:t

Jos paska olis arvokasta köyhät syntys ilma persereikää (1992)
Julkaisut > Studioalbumit

Tulkaa köyhät pernavoille (1993)
Tulkaa köyhät pernavoille - Kaikki mausteet (2008) (uudelleenjulkaisu, bonusraitoja ym.)
Jäsenet > Viimeisin kokoonpano (2008)

Kai Kristian Palomäki – laulu, kitara
Rauno Jalonen – basso
Mikko Kautto – rummut
Jäsenet > Entiset

Juha-Tapio Rekko – rummut
Mika Juhani Kuusisalmi – basso, laulu
Kalevi Poretie – kosketinsoittimet
Aki Peltonen
Muntsi Peltonen
Pacific Crest Trail

Pacific Crest Trail on kolmen osavaltion läpi kulkeva vaellusreitti. Kuva Sierra Nevadan alueelta Kaliforniasta.
Pacific Crest Trail eli PCT on 4 265 kilometriä pitkä yhdysvaltalainen vaellusreitti, joka kulkee Meksikon rajalta Kanadan rajalle Kalifornian, Oregonin ja Washingtonin osavaltioiden läpi. Clinton Churchill Clarke esitti ajatuksen Yhdysvaltain läpi kulkevasta vaellusreitistä jo vuonna 1932, mutta virallisen statuksen Pacific Crest Trail sai vuonna 1968 ja se valmistui lopullisesti vasta 1990-luvun alkupuolella. Arviolta 180–300 vaeltajaa kulkee PCT:n läpi vuosittain.
PCT tuli kuuluisaksi Cheryl Strayedin omakohtaisiin kokemuksiin perustuvan kirjan Villi vaellus (Wild: From Lost to Found on the Pacific Crest Trail) myötä. Kirja julkaistiin vuonna 2012, ja siitä tehty elokuvasovitus Wild – Villi vaellus sai ensi-iltansa joulukuussa 2014. Cheryl Strayed vaelsi sadan päivän ajan PCT:llä vuonna 1995.
Otto Braun

Otto Braun vuonna 1930.
Otto Braun (28. tammikuuta 1872 Königsberg, Saksan keisarikunta – 14. joulukuuta 1955 Lugano, Sveitsi) oli saksalainen sosiaalidemokraattinen poliitikko, joka toimi Preussin osavaltion pääministerinä lähes yhtäjaksoisesti vuosina 1920–1932, pääosan Weimarin tasavallan ajasta.
Rautatietyöläisen poikana syntynyt Braun liittyi silloin kiellettyyn Saksan sosiaalidemokraattiseen puolueeseen (SPD) vuonna 1888. Yhdessä Hugo Haasen kanssa hän perusti vuonna 1893 puolueelle Itä-Preussin alueen paikallislehden, Volkstribünen (myöhemmin Königsberger Volkszeitung), ja vuonna 1898 hänet valittiin SPD:n Itä-Preussin osaston johtajaksi. Braun valittiin vuonna 1902 Königsbergin kaupunginvaltuustoon, vuonna 1911 SPD:n valtakunnalliseen puoluejohtoon ja vuonna 1913 Preussin edustajainhuoneeseen. Marraskuun 1918 vallankumouksen myötä hänestä tuli Preussin maatalousministeri. Hänet valittiin vuonna 1919 Weimarin kansalliskokoukseen ja valtiopäiville.
Vuonna 1920 Braunista tuli Preussin pääministeri, missä tehtävässä hän oli seuraavat 12 vuotta lukuun ottamatta lyhyitä keskeytyksiä vuosina 1921 ja 1925. Hänen hallituksensa nojasi sosiaalidemokraattien, keskustapuolueen ja liberaalin Saksan demokraattisen puolueen (DDP) yhteistyöhön. Tämä Weimarin koalitioksi kutsuttu keskustavasemmistolainen hallituspohja säilyi Preussissa vakaana paljon pitempään kuin Saksan valtakunnan hallituksessa. Braunin pääministerikaudella Preussia kutsuttiinkin ”demokratian linnakkeeksi” (demokratische bollwerk) horjuvassa tasavallassa.
Braun oli SPD:n presidenttiehdokkaana vuoden 1925 vaaleissa, joiden toisella kierroksella hän luopui keskustan ehdokkaan Wilhelm Marxin hyväksi. Huhtikuun 1932 maapäivävaaleissa Weimarin koalitio menetti lopulta enemmistönsä Preussin maapäivillä. Braunin hallitus jatkoi vähemmistöhallituksena, mutta valtakunnankansleri Franz von Papen riisui sen vallasta poikkeussäädöksellä heinäkuussa 1932 niin sanotussa ”Preussin iskussa” (Preussenschlag). Preussin lain mukaan Braun oli yhä laillinen pääministeri, kunnes valtakunnanpresidentti Paul von Hindenburg erotti hänet muodollisestikin kansallissosialistien valtaantulon jälkeen helmikuussa 1933. Braun pakeni maaliskuussa 1933 Sveitsiin, jossa hän asui loppuikänsä.
Aiheesta muualla

Kuvia tai muita tiedostoja aiheesta Otto Braun Wikimedia Commonsissa
Otto Carlos Phol da Nóbrega

| Mitalit> Maa:   Brasilia.Miesten koripallo.MM-kilpailut  | Mitalit> Maa:   Brasilia.Miesten koripallo.MM-kilpailut  | Mitalit> Maa:   Brasilia.Miesten koripallo.MM-kilpailut  | Maa:   Brasilia> Miesten koripallo. |
| --- | --- | --- | --- |
|  Kultaa | Chile 1959 |  |  |
Otto Carlos Phol da Nóbrega (12. elokuuta 1931 Sorocaba – 8. heinäkuuta 2000) oli brasilialainen koripalloilija ja maailmanmestari.
Nóbrega voitti Brasilian miesten maajoukkueessa maailmanmestaruuden Chilessä 1959 ja pronssin Etelä-Amerikan-mestaruuskilpailuista.
Aiheesta muualla

Profiili FIBA Archive (englanniksi)
Brasilian joukkue – Koripallon MM-kilpailut 1959
3 Algodão |
4 Pasos |
5 Marques |
6 Boccardo |
7 Senra |
8 de Freitas |
9 de Souza |
10 Schall |
11 Edson Bispo |
12 Nóbrega |
13 Fonseca |
14 Blatskauskas |
Valmentaja Kanela
Oranian kuningasperheen ritarikunta

Ritarikunnan tunnuksia
Oranian kuningasperheen ritarikunta (holl. Huisorde van Oranje) on alankomaalainen ritarikunta. Se perustettiin vuonna 1905 kuningatar Vilhelmiinan käskystä. Hän oli menettänyt oikeuden myöntää luxemburgilaista Tammikruunun ritarikuntaa, kun persoonaunioni Alankomaiden ja Luxemburgin välillä hajosi eriävien perimyslakien vuoksi vuonna 1890. Alkujaan ritarikunnassa oli 18 luokkaa sekä mitaleja.
Kunnianosoitusta jaetaan tunnustuksena ansiokkaasta palveluksesta Alankomaiden hallitsijalle tai Oranian kuningashuoneelle noin ylipäänsä. Saajan ei tarvitse Alankomaiden kansalainen. Päätökset ritarikunnna myöntämisestä tekee sen suurmestarina toimiva Alankomaiden hallitsija, nykyään Willem-Alexander, oman mielensä mukaan.
Nykyään ritarikunnassa on kolme luokkaa:
suurristi
suuri kunniaristi
kunniaristi
Orania-Nassaun ritarikunta

Ritarikunnan tunnuksia
Orania-Nassaun ritarikunta (holl. Orde van Oranje-Nassau) on alankomaalainen ritarikunta. Sen perusti Alankomaiden sijaishallitsija Emma vuonna 1892 tyttärensä Vilhelmiinan nimissä. Uusi ritarikunta perustettiin tunnustuksena ulkomaalaisille diplomaateille ja Alankomaiden kansalaisille tunnustuksena kansakunnan hyväksi tehdystä työstä.
Nykyään kunniamerkkiä jaetaan erinomaisista ansioista yhteiskunnan hyväksi, kuten vaikkapa vapaaehtoistyöstä. Kunniamerkin voivat saada myös sellaiset henkilöt, jotka ovat ansioituneet omalla ammatillisella alallaan erityisen hyvin. Kunniamerkki voidaan myöntää myös ulkomaalaisille. Saajaa voivat ehdottaa alankomaalaisten kohdalla paikallinen pormestari tai ulkomaalaisten kohdalla maan ulkoministeri.
Kunniamerkkiä jaetaan kuudessa luokassa:
Suurristin ritari
Suurupseeri
Komentaja
Upseeri
Ritari
Jäsen
Oranienbaum

Oranienbaum voi tarkoittaa seuraavia asioita:
Oranienbaum, Venäjällä sijaitsevan Lomonosovin kaupungin nimi vuoteen 1948
Oranienbaumin palatsi, keisarillinen palatsi Lomonosovin kaupungissa
Oranienbaum, entinen kaupunki Saksassa
Oranienbaum-Wörlitz, kaupunki Saksassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oranienbaum”, voi hakea sivunnimihaulla, laajalla sivunnimihaulla tai tekstihaulla.